**Állatkísérletek végzéséhez szükséges képzettség megszerzésének lehetőségei a**

**2022/2023 tanévben a Szegedi Tudományegyetemen**

Az állatok tudományos és oktatási célokra történő felhasználását törvények szabályozzák. A Szegedi Tudományegyetemen a 2022/2023 tanév I. félévében a törvényekben előírt képzettség megszerzésének lehetőségét különböző szintű kurzusok biztosítják az állatkísérletekben résztvevő munkatársak (állatgondozók, asszisztensek, diplomás kutatók), Ph.D hallgatók és graduális hallgatók számára (a tanfolyamok részleteit a mellékelt dokumentum tartalmazza). Felhívjuk az képzés iránt érdeklődők figyelmét, hogy a graduális, posztgraduális és egyetemi dolgozók számára meghirdetett kurzusokra történő **jelentkezés határideje 2022. szeptember 19.**

**A képzések célja és törvényi háttere**

A tudományos célokra felhasznált állatok törvényi védelmét a 2010/63/EU európai parlamenti és tanácsi irányelv, az 1998. évi XXVIII. törvény 30. § (1) és a 40/2013. (II. 14.) kormányrendelet szabályozza. Ez utóbbi rendelet 35.§-a rendelkezik az állatkísérletek végzéséhez szükséges alapvető elméleti és gyakorlati ismeretek elsajátításának módjáról, az állatok gondozását, az állatkísérletek kivitelezését, valamint az állatkísérletes projektek tervezését/lebonyolítását végző személyek számára előírt akkreditált tanfolyamokról.

**A rendelkezésre álló SZTE tanfolyamok**

A fentiek teljesítéséhez a következő, különböző szintű akkreditált kurzusok várják a jelentkezőket:

1. **"Állatkísérletek elmélete és gyakorlata állatgondozók számára"**

Az **AA8.0/2021 referencia számú kurzus** tananyagából összeállított tanfolyam állatgondozók képzésére. Az oktatási program 20 órás (10 óra elmélet+10 óra gyakorlat) az EU szakértői munkacsoport által kidolgozott képzési törzsanyag alapján. A résztvevők az oktatási terv alapján előadásokat és gyakorlatokat látogatnak a tanév I. szemeszterében, 5 héten keresztül. A kurzus kezdete: **2022. szeptember 21.** (szerda 17.00-18.30, elmélet, Orvosi Készségfejlesztési Központ, Dóm tér 13; csütörtök 17.00-18.30 gyakorlat, Sebészeti Műtéttani Intézet, Pulz u. 1.).

Jelentkezni a Sebészeti Műtéttani Intézet honlapjáról (<http://www.med.u-szeged.hu/karunkrol/allatgondozoi-kurzus/informaciok-koltsegek>) letölthető regisztrációs lapon lehet (a nyomtatvány a Sebészeti Műtéttani Intézet irodájában is rendelkezésre áll) **2022. szeptember 19-ig*.*** A kitöltött jelentkezési lapokat az [office.expsur@med.u-szeged.hu](mailto:office.expsur@med.u-szeged.hu) e-mail címre kérjük elküldeni. A kurzus **térítésköteles** (részletek a honlapon).

**II. „Állatkísérletek elmélete és gyakorlata - A szint”**

Az **AA8.0/2021 referencia számú kurzus** tananyaga 40 órás (20 óra elmélet + 20 óra gyakorlat), amely a tanév I. szemeszterében, 10 héten keresztül, heti 2 óra elmélet és 2 óra gyakorlat megtartásával kerül lebonyolításra (szerda 17.00-18.30, elmélet, Orvosi Készségfejlesztési Központ, Dóm tér 13; csütörtök 17.00-18.30 gyakorlat, Sebészeti Műtéttani Intézet, Pulz u. 1.). **A kurzus kezdete: 2022. szeptember 21**.

A kurzus résztvevői:

(1) Állatkísérletes TDK munkát végző egyetemi hallgatók. Jelentkezésük a Neptun rendszeren keresztül történik, a sikeres teljesítés 3 kredit pontot ér. **Graduális hallgatók számára a kurzus ingyenes.**

(2) Állatkísérletes munkát végző, érettségivel rendelkező egyetemi/SZBK dolgozók, laboratóriumi asszisztensek, technikusok. Jelentkezni lehet a Sebészeti Műtéttani Intézet honlapjáról (<http://www.med.u-szeged.hu/karunkrol/jelentkezesi-lap/jelentkezesi-lapok>) letölthető regisztrációs lapon **2022. szeptember 19-ig*.*** A kitöltött jelentkezési lapokat az [office.expsur@med.u-szeged.hu](mailto:office.expsur@med.u-szeged.hu) e-mail címre kérjük visszaküldeni. Egyetemi és SZBK munkatársak számára a kurzus **térítésköteles** (részletek a honlapon).

1. **"Állatkísérletek elmélete és gyakorlata A szint – Ph.D hallgatók számára"**

Az **AB10.0/2021 referencia számú képzés** tananyagából összeállított 48 órás tanfolyam (28 óra elmélet és 20 óra gyakorlat) Ph.D hallgatók képzésére (emelt szintű „A” kurzus). Az ÁOK Doktori Tanács 2018. február 12-i határozata alapján, a kurzus szabadon választható elem az SZTE ÁOK Doktori Iskolák központi képzésében (9 kredit). A tanfolyam a tanév I. szemeszterében, 14 héten keresztül, heti 2 óra elmélet és 2 óra gyakorlat megtartásával kerül lebonyolításra (szerda 17.00-18.30 elmélet, Orvosi Készségfejlesztési Központ, Dóm tér 13; csütörtök 17.00-18.30 gyakorlat, Sebészeti Műtéttani Intézet, Pulz u. 1.). A kurzus kezdete: **2022. szeptember 21.** Jelentkezési határidő: **2022. szeptember 19.**

A kurzus résztvevői:

Laboratóriumi állatok felhasználásra épülő kísérletek végzésével foglalkozó Ph.D hallgatók az SZTE valamennyi karáról. Jelentkezés a Neptun rendszeren keresztül és a Sebészeti Műtéttani Intézet honlapjáról (<http://www.med.u-szeged.hu/karunkrol/jelentkezesi-lap/jelentkezesi-lapok>) letölthető regisztrációs lapon lehet. A kitöltött jelentkezési lapokat a következő e-mail címre kérjük küldeni: [office.expsur@med.u-szeged.hu](mailto:office.expsur@med.u-szeged.hu). A résztvevők számára a kurzus **térítésköteles** (részletek a honlapon).

**IV. "Állatkísérletek elmélete és gyakorlata - B szint"**

Az **AB10.0/2021 referencia számú** képzés időtartama 80 óra (40 óra elmélet, 40 óra szeminárium és gyakorlat), amelynek az első fele a tanév I. szemeszterében, 10 héten keresztül, heti 2 óra elmélet és 2 óra gyakorlat megtartásával kerül lebonyolításra az „A” szintű képzéssel megegyező tematika szerint. **A tanfolyam 2022. szeptember 21-én kezdődik**(szerda 17.00-18.30 elmélet, Orvosi Készségfejlesztési Központ, Dóm tér 13; csütörtök 17.00-18.30 gyakorlat, Sebészeti Műtéttani Intézet, Pulz u. 1). A képzés második felét 5 munkanapot igénylő tömbösített formában, 2022. december 5-10 között bonyolítjuk le (naponta 8.00-17.00 óra között).

A kurzus résztvevői:

Laboratóriumi kísérleti állatok felhasználásra épülő kísérletek és kísérleti projektek tervezésével, végzésével és vezetésével foglalkozó, *felsőfokú* végzettséggel rendelkező munkatársak, kutatók, kutatás-vezetők az SZTE valamennyi karáról, az SZBK-ból és külső intézményekből. Jelentkezni a Sebészeti Műtéttani Intézet honlapjáról (<http://www.med.u-szeged.hu/karunkrol/szint/informacio-koltsegek>) letölthető regisztrációs lapon **2022. szeptember 19-ig lehet*.*** A kitöltött jelentkezési lapokat az [office.expsur@med.u-szeged.hu](mailto:office.expsur@med.u-szeged.hu) e-mail címre kérjük visszaküldeni. Egyetemi és SZBK munkatársak számára a kurzus **térítésköteles** (részletek a honlapon).

**V. "Animal experiments theory and practice - A and B levels”**

A **035/14F EU Functions A&B referencia számú akkreditált** képzést tömbösített formában *angol nyelven* tartjuk meg. Időtartama 40 óra („A” level; 20 óra elmélet, 20 óra szeminárium és gyakorlat; 5 munkanap), vagy 80 óra („B” level; 40 óra elmélet, 40 óra szeminárium és gyakorlat; 10 munkanap) meghatározott képzési terv szerint.

**A következő tanfolyam időpontja:** **2023. január 19-31.** Jelentkezni a Sebészeti Műtéttani Intézet honlapjáról (<http://www.med.u-szeged.hu/expsur/general-information/accredited-felasa-level-181213>) letölthető regisztrációs lapon lehet **2022. december 20-ig*.*** A kitöltött jelentkezési lapokat az [office.expsur@med.u-szeged.hu](mailto:office.expsur@med.u-szeged.hu) e-mail címre kérjük visszaküldeni.

A kurzus résztvevői:

Laboratóriumi kísérleti állatok felhasználásra épülő kísérletek és kísérleti projektek tervezésével, végzésével és vezetésével foglalkozó, **felsőfokú végzettséggel** rendelkező munkatársak az SZTE valamennyi karáról, illetve hazai és külföldi intézményekből. A résztvevők számára a kurzus térítésköteles (részletek a honlapon).

**A képzéseket szervező intézet és a kurzusok felelős vezetői**

Szegedi Tudományegyetem Általános Orvostudományi Kar, Sebészeti Műtéttani Intézet (6724 Szeged Pulz u. 1). Felelős vezető: Prof. Dr. Boros Mihály tanszékvezető egyetemi tanár, felelős vezető oktató: Dr. Habil. Kaszaki József egyetemi docens (kaszaki.jozsef@med.u-szeged.hu).

**A kurzusok létszáma:** az indításhoz minimálisan szükséges létszám 8 fő, maximális létszám 30 fő.

**A kurzusok teljesítésének feltételei és a végzettséget igazoló tanúsítvány kiadása:**

Jelenléti ív aláírásával igazolt részvétel az oktatott óraszám 90 százalékán, sikeres elméleti és gyakorlati vizsgateljesítés, a tanfolyam részvételi és vizsgadíjának befizetése. A feltételek teljesítését az SZTE hivatalos magyar és angol nyelvű tanúsítvány kiadásával ismeri el.